เรื่องร้องเรียน (ถนน,จราจร) วันที่ 2022-07-06 15:19:04 — แขวงลุมพินี เขตปทุมวัน กรุงเทพมหานคร
*แจ้งซ้ำ เนื่องจากไม่รับเรื่องและไม่ได้รับการใส่ใจลงมาแก้ไขหน้างานซักทีและเรื่องเก่ารวมถึงเรื่องเดียวกันในสถานที่เดียวกันหายไปจากแผนที่*

จากเรื่องทางม้าลายข้ามถนนตรงแยกชิดลมจากฝั่งเมอคิวรี่ชิดลมข้ามไปทางฝั่งมาแตร์ที่เคยได้รายงานไปว่าทางข้ามใกล้ทางเลี้ยวมากๆๆ เป็นอันตรายต่อผู้ข้ามถนนและรถยนต์เองด้วย ขอให้ทำทางม้าลายขยับให้ห่างจากทางเลี้ยวออกไปหน่อยและขอให้ตีกรอบทำสีทางม้าลายให้เด่นชัดขึ้น (เช่น อาจจะตีเป็นสีแดงรอบทางม้าลายให้สามารถมองเห็นก็ได้ชัดเจน) เพื่อเพิ่มความปลอดภัยของผู้ข้ามถนนและผู้ขับขี่แต่ได้รับการแจ้งกลับมาจากหน่วยงานที่เกี่ยวข้องว่าตรงแยกนี้มีป้ายแจ้งให้ "รถหยุดรอสัญญาณไฟจราจร" และมีสัญญาณไฟคนข้ามถนนอยู่แล้ว

คำถามต่อมาคือ จริง ต่อให้มีป้ายแจ้งให้รถหยุดให้รอสัญญาณไฟอยู่แล้ว แต่เมื่อไฟจราจรเขียว ไฟคนข้ามถนนก็เขียวเช่นเดียวกัน  รถต้องชะลอหรือหยุดเพื่อให้คนข้ามแต่ในความจริงมันไม่ใช่แบบนั้นค่ะ ความเป็นจริงคือเมื่อไฟเขียวแล้วรถทุกคันก็รีบเหยียบ 
และเวลากลางคืนก็อาจจะมองป้ายไม่สังเกตว่ามีทางม้าลาย  
ผู้ขับขี่น้อยคันที่เลี้ยวมาและชะลอให้คนข้าว พอได้ไฟเขียวก็เลี้ยงเร่งมาเต็มที่ พอเลี้ยวไปยังไปถึง 50 เมตรก็เจอทางม้าลายทันที บางคันเหยียบเบรคไม่ทันคนข้ามก็เกือบโดนชน บางคันเหยียบเบรคก็หัวทิ่มกันเอี้ยดอ้าด อาจจะเกิดอุบัติเหตุกับรถคันหลัง คนข้ามก็ต้รอคนมีเมตตาจอดให้ไปอย่างนั้นหรือต้องรอจนกว่าจะว่าไม่มีรถเลี้ยวมาจริงๆ หากได้ลงพื้นที่มาตรงแยกจะเห็นเหตุการณ์จริงว่ารถ  90% พอสัญญาณไฟเขียวจะรีบเลี้ยวไป ไม่ค่อยจอดให้คนข้าม (โดยเฉพาะคนไม่ชินทาง) ค่ะ 

ขออนุญาตส่งรูปสถานการณ์คนข้ามจริงๆ มาให้ดูค่ะ ในภาพสัญญาณไฟคนข้ามเป็นสี"เขียว"และรถควร"จอด"ให้คนข้ามตามสัญญาณไฟ แต่สิ่งที่เจอคือคนข้ามต้องยืนรอรถผ่านไปคันแล้วคันเล่า ทั้งๆที่ควรจะได้ข้ามอย่างปลอดภัย เสียเวลารอให้รถจอดให้และเสี่ยงตายค่ะ จะเห็นว่าในช่วงที่ไฟเขียว รถก็ยังคงวิ่งไม่สนใจว่ามีคนรอข้ามอยู่ (ในภาพเลข 1-5 คือช่วงเวลาเดียวกันขณะที่ไฟเขียว) คนข้ามต้องรอรถผ่านไปถึง 5 คันกว่าถนนจะโล่งและข้ามได้ (ไม่ใช่ข้ามได้เพราะรถหยุดให้ข้ามตรงที่ทางม้าลาย) อีกสองภาพหลังคือเวลาไล่เลี่ยกัน ในสถาณการณ์เดียวกันคือแม้ไฟสัญญาณคนข้ามจะเขียวแต่รถก็ไม่หยุดให้ค่ะ 

ที่รายงานเข้ามาขอความช่วยเหลือเพราะนี่คือปัญหาจากการใช้ชีวิตจริงที่เกิดขึ้นจากที่ได้ยืนข้ามถนนตรงแยกเป็นประจำทุกวันค่ะ ต้องยืนรอและลุ้นทุกวันว่ารถจะจอดให้ไหม ในขณะที่ข้ามจะมีรถพุ่งมาบนทางม้าลายไหมรวมทั้งมันเป็นอันตรายต่อผู้ขับขี่ที่อาจจะชนคนข้ามและชนตูดกันตอนเบรคได้ 

เข้าใจว่าที่แยกอื่นๆที่มีข่าวว่ารถชนคนตายก็คงมีป้ายแบบนี้แหละค่ะแม้กระทั่งหน้าโรงเรียน ถ้าขยับทางม้าลายเข้าไปหน่อยหรือตีกรอบแดงหรือสะท้อนแสงให้เห็นทางม้าลายชัดกว่านี้ไม่ได้ พอจะเพิ่มป้าย เช่น "ระวังทางม้าลาย 20 เมตร" ที่ใหญ่และเห็นชัดเจนให้รถตระหนักว่าตรงนี้มีทางคนข้ามและชะลอเข้ามาหน่อยได้ไหมคะ??

นอกจากความเสี่ยงเรื่องอุบัติเหตุ คิดว่าการร่วมกันหาทางออก วิธีแก้ปัญหาที่ดีที่สุดในการทางม้าลายเสียทีคือการแสดงความพยายามรักษาความปลอดภัยและชีวิตประชาชนของขาวกทมค่ะ มีวิธีอื่นที่ practical / ใช้งานได้จริงกว่านี้ ลดอุบัติเหตุทั้งรถและคนมากกว่านี้และจะช่วยให้รถทราบว่ามีทางม้าลายตรงนี้และ "จอด" ให้คนข้ามค่ะ ไม่ควรมีชีวิตใดที่ต้องเสียไปอีกเพราะเรื่องรถชนคนข้ามตรงทางม้าลายค่ะ